Държавен вестник, бр. 35, 2026 г., стр. 25

БРОЙ  35	
Д Ъ Р Ж А В Е Н  В Е С Т Н И К 	
СТР.  25   
край на изделието. Четките за почистване на 
лумени трябва да са със същия диаметър като 
лумена, за да се осигури достигане на всички 
вътрешни повърхности. Когато не са за едно­
кратна употреба, четките се дезинфекцират и 
подсушават най-малко веднъж дневно. Чет­
ките се подменят при деформация, повреда, 
амортизиране, нарушаващо функцията им, 
или при необратимо замърсяване.
2.3.1.6.1.6. Използваните почистващи кърпи 
за многократна употреба се изпират, дезин­
фекцират и подсушават след приключване на 
работа с тях най-малко веднъж дневно и след 
всяка работна смяна.
2.3.1.6.1.7. Пособията, използвани за по­
чистване, се почистват, дезинфекцират и 
подсушават най-малко веднъж дневно и след 
всяка работна смяна. Четките и останалото 
почистващо оборудване се проверява за пов­
реди след всяка употреба и се изхвърля при 
установяване на такива.
2.3.1.6.1.8. Препоръчва се използването на 
почистващи пособия за еднократна употреба.
2.3.1.6.2. Метод с потапяне:
2.3.1.6.2.1. Мивката или ваната се напълват 
с достатъчно количество топла вода за пълно 
потапяне на обектите. Добавя се почистващ 
продукт, като се следват инструкциите на 
производителя за дозиране.
2.3.1.6.2.2. Изделието се почиства под по­
върхността на водата, за да не се образуват 
аерозоли. Използват се четки за почистване на 
сглобки, лумени и други трудни за почиства­
не зони, които отговарят на изискванията, 
посочени в т. 2.3.1.6.1.5.
2.3.1.6.2.3. Изделието се изплаква обилно 
с деминерализирана вода и се подсушава 
ръчно чрез еднократна немъхеста кърпа, чрез 
въздух под налягане или друг метод съгласно 
препоръките на производителя.
2.3.1.6.2.4. Изделията от неръждаема сто­
мана се изсушават веднага след изплакване, 
за да се предотврати корозия на материала.
2.3.1.6.3. Метод без потапяне:
2.3.1.6.3.1. Изделието се почиства, като 
повърхностите се избърсват неколкократно с 
еднократни мокри кърпи за почистване или с 
една или повече чисти немъхести кърпи, на­
поени с почистващ разтвор, така че влагата да 
не навлиза в критичните зони на устройството 
(напр. захранващи връзки). Обтриването на 
повърхностите продължава, докато всички 
видими замърсявания не бъдат отстранени.
2.3.1.6.3.2. Повърхностите се забърсват с 
навлажнена с вода чиста кърпа, докато не се 
отстранят всички остатъци от почистващия 
продукт. След това изделието се изсушава 
ръчно чрез еднократна немъхеста кърпа, чрез 
въздух под налягане или друг метод съгласно 
препоръките на производителя.
2.3.1.6.3.3. След употреба еднократните 
кърпи за почистване се изхвърлят.
2.3.1.6.3.4. В случаите, когато кърпата за 
многократна употреба не се обработва чрез 
напръскване, а чрез потапяне в съд или вана 
с почистващ разтвор, разтворът се подме­
ня при всяко установено замърсяване или 
помътняване. 
2.3.1.7. Методи на дезинфекция.
2.3.1.7.1. Дезинфекция на медицинските 
изделия се извършва машинно (автоматизи­
рано) или мануално (ръчно). 
2.3.1.7.2. Използват се дезинфектанти, пред­
назначени за употреба върху медицински 
изделия. Дезинфекцията се осъществява при 
спазване на посочените на етикета на дезин­
фектанта концентрация, време на въздействие 
и начин на употреба. 
2.3.1.7.3. Ръчна дезинфекция се допуска само 
в лечебни заведения, които не разполагат с 
машини за миене и дезинфекция и само когато 
е позволена от производителя на изделието.
2.3.1.7.3.1. При ръчна дезинфекция се спаз­
ват мерките за лична безопасност (носене на 
предпазно облекло, предпазни очила, подходя­
щи ръкавици и вентилация на помещенията), 
както и изискванията по т. 2.3.1.6.1 за ръчно 
почистване.
2.3.1.7.3.2. При ръчна дезинфекция чрез 
потапяне изделията с лумени се потапят в 
работния разтвор бавно и под наклон, за 
да се постигне контакт на дезинфектанта с 
цялата повърхност на лумена. Необходимо е 
изпълване на всички канали с разтвора, като 
се използват спринцовки или специални из­
делия, до отстраняване на всички въздушни 
мехурчета и осигуряване на контакт на де­
зинфектанта с цялата повърхност на лумена.
2.3.1.7.4. Когато е възможно, медицинските 
изделия трябва да се почистват и дезинфекци­
рат автоматизирано в съответствие с инструк­
циите на производителя. Автоматизираното 
почистване и дезинфекция на медицинските 
изделия се извършва с ултразвукови вани и 
автоматизирани миялни машини или миял­
но-дезинфекционни машини за инструменти 
и оборудване.
2.3.1.7.4.1. Ултразвуковите почистващи вани 
се препоръчват за всяко медицинско изделие с 
фуги, лумени или други зони, които са трудни 
за почистване.
2.3.1.7.4.2. Машините за миене и дезинфек­
ция се препоръчват за всички медицински 
изделия, които могат да издържат автомати­
зираните процеси на почистване, дезинфекция 
и изсушаване. 
2.3.1.7.4.3. Силно замърсените изделия се 
почистват ръчно преди автоматизирана де­
контаминация.